Jana und Sophia Münster

Di Jana un di Sophia Münster (am 28. Februar 1998 in Ilvese uf di Welt kumme) sin Zwilling un deitsche Schauschpielern.

 Lewe un Wirge 

Bekannt worre sin di Gschwisder Münster im Film Hanni & Nanni (2010, nochem gleischnomische Roman vun da Enid Blyton), wu se im Alder vun elf Johr di Haubdrolle gschbielt hawwe: di Sophia di Hanni un di Jana di Nanni. Dodefir hawwe se de Bambi in da Kadegorie Talend griggt. In de Fortsetzunge 2012 un 2013 hawwe se di Rolle gedauscht, weils so besser zu ihrm Charagder gebaßd hot.

Newa da Ärwet als Filmschauschbielern hawwe se im November 2014 des Lied I love to dance uf YouTube un 2015 uf CD oigschbielt. Di Sophia Münster hot 2015 ihr erschdes Buch gschriwwe: Im Schattenspiel des Mörders.

Beide Schwesdare ware uff eme Kunscht-Gymnasium un hawwe in Ludwichshafe in eme Musical mitgschbielt. Sie hawwe am Junge Nationaltheader Månnem Schauschbielunnerrischt ghat, hawwe Balledd- un Hip-Hop-Unnerrischt ghat un ware ää Johr uf da Hoschschul fä Mussig un Daaschdellende Kunscht Månnem. Heit lewe di Gschwisder in Månnem. Di Sophia Münster will weiderhie Schauschbielern bleiwe, di Jana Münster in Zukunfd hinner der Kamara dedisch soi.https://www.morgenweb.de/mannheimer-morgen_artikel,-thema-des-tages-ilvesheimer-zwillinge-mit-traumschiff-unterwegs-_arid,1376348.html
 https://www.stadtlandkind.info/wenn-kinderstars-erwachsen-werden/

 Filme 

 2010 Hanni und Nanni 1
 2012 Die Holzbaronin (nur Sophia)
 2012 Hanni und Nanni 2
 2013 Hanni und Nanni 3
 2017 Alles Liebe, Annette (Webserie)
 2018 Das Traumschiff – Japan
 2018 Der Lehrer (Serie) (nur Sophia)
 2018 Finder (Webserie)
 2018 Tesoro-Die Schatzsuche (nur Jana)
 2018 Der Gletschervater (nur Jana)
 2019 Meine Klasse – Voll das Leben (Fernseherie)
 2020 Alle Nadeln an der Tanne (nur Jana)

 Vereffentlischunge 

 Sophia Münster: Im Schattenspiel des Mörders, Casimir Verlag, 2015, ISBN 978-3-940877-19-2
 Jana un Sophia Münster: I love to dance, CD, Tomton Studios 2015

 Breise 

 2010 Bambi in da Kadegorie Talend fä Hanni und Nanni
 2012 Goldener Spatz fä Hanni und Nanni 2 – Beschder Kinofilm

 Im Netz 

 Sophia Münster uf Talent-Scout
 Jana Münster uf Talent-Scout

 Fußnode 



Kategorie:Schauschbiela